**ELŐTERJESZTÉS**

Tiszavasvári Város Önkormányzata Képviselő-testületének

**2019. november 28-án** tartandó rendes testületi ülésére

**Az előterjesztés tárgya:** **A Kornisné Liptay Elza Szociális és Gyermekjóléti Központ érdekképviseleti fóruma fenntartói tagjának kijelöléséről**

**Melléklet:** -

**Az előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna igazgatási és szociálpolitikai osztályvezető

**Ügyiratszám:** TPH/100/2019.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi bizottság | SZMSZ 4. melléklet 1.30 pont |
| Szociális és Humán Bizottság | SZMSZ 5. melléklet 1.9. pont |
|  |  |
|  |  |

**Az ülésre meghívni javasolt szervek, személyek:**

|  |  |
| --- | --- |
|  |  |
| Nácsáné dr. Kalán Eszter Hajnalka  Kornisné Központ Intézményvezető | szeszk@gmail.com |
|  |  |

Egyéb megjegyzés:

nincs……………………………………………………………………………………………

Tiszavasvári, 2019. november 22.

**Krasznainé dr. Csikós Magdolna**

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A Kornisné Liptay Elza Szociális és Gyermekjóléti Központ érdekképviseleti fóruma fenntartói tagjának kijelöléséről**

**Tisztelt Képviselő-testület!**

A szociális igazgatásról és szociális ellátásokról szóló 1993. évi III. tv. (a továbbiakban: Szt.) által szabályozott szociális intézmények vonatkozásában **a fenntartó által létrehozandó érdekképviseleti fórum működtetését írja elő, melynek tagjai közzé a fenntartó képviseletében 1 főt kijelöl.**

**Az Szt. az alábbi szabályozást tartalmazza a témában:**

***Az Szt. 92/B. §*** *(1) bekezdésében foglaltak alapján: „A* ***személyes gondoskodást nyújtó szociális intézmény******állami fenntartója*** *…” „…*

*g) gondoskodik az* ***érdekképviseleti fórum megalakításáról****;..”*

***Az Szt. 99. §*** *értelmében: „A tartós bentlakásos* ***intézmény fenntartója köteles*** *meghatározni az intézményi jogviszonyban állók és az ellátásra jogosultak érdekvédelmét szolgáló* ***fórum megalakításának és tevékenységének- jogszabályban maghatározottak szerint kialakított - szabályait.”***

**Az érdekképviseleti fórumra vonatkozó részletszabályokat a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet szabályozza a 43/A §-ban az alábbiakban:**

**„43/A. §**(1) ***Az Szt. 99. §-a szerinti érdekképviseleti fórum a tartós bentlakásos intézménnyel intézményi jogviszonyban állók jogainak, érdekeinek érvényesülését elősegíteni hivatott szerv, mely a házirendben meghatározott feltételek és eljárás szerint működik. Az érdekképviseleti fórum megalakítását a székhelyen, illetve telephelyenként kell biztosítani.***

(2) ***Az érdekképviseleti fórum tagjai***

*a)* választás alapján, az intézményi ellátást igénybe vevők közül

*aa)* kettőszáz férőhelyig kettő fő,

*ab)* kettőszáz férőhely felett négy fő;

*b)* választás alapján, az ellátottak hozzátartozói, illetve törvényes képviselői közül egy fő;

*c)* választás alapján, az intézmény dolgozóinak képviseletében egy fő;

*d)* ***kijelölés alapján, az intézményt fenntartó szervezet képviseletében egy fő.***

(3) Az érdekképviseleti fórum

*a)* előzetesen véleményezi az intézmény vezetője által készített, az ellátottakkal, valamint az intézmény belső életével kapcsolatos dokumentumok közül a szakmai programot, az éves munkatervet, a házirendet, az ellátottak részére készült tájékoztatókat,

*b)* megtárgyalja az intézményben élők panaszait – ide nem értve a jogviszony keletkezésével, megszüntetésével és az áthelyezéssel kapcsolatos panaszokat –, és intézkedést kezdeményez az intézményvezető felé,

*c)* tájékoztatást kérhet az intézményvezetőtől az ellátottakat érintő kérdésekben, az ellátás szervezésével kapcsolatos feladatokban,

*d)* intézkedés megtételét kezdeményezheti a fenntartó felé, valamint más, hatáskörrel és illetékességgel rendelkező hatóságok, szervek felé, ha az intézmény működésével kapcsolatos jogszabálysértésre utaló jeleket észlel.

(4) ***Az érdekképviseleti fórum működésének és választásának részletes szabályait a házirend tartalmazza***.”

**A tartós bentlakásos intézményben érdekképviseleti fórum működtetése jogszabályi kötelezettség, melybe a fenntartónak a hivatkozott törvényi előírások értelmében 1 tagot kell delegálnia.**

Korábban ezt a tisztséget – a Képviselő-testület 267/2013. (X.24) Kt. számú határozata alapján - Szabó Krisztián, mint a Szociális és Humán Bizottság elnöke, valamint - a Képviselő-testület 241/2014. (XI.27.) Kt. számú határozata alapján – Kovácsné Nagy Julianna, mint a Szociális és Humán Bizottság tagja látta el.

**Javaslom az érdekképviseleti fórumba a fenntartó képviseletére Bakné Répási Ágnest, a Szociális és Humán Bizottság elnökét kijelölni.**

**Mindezek alapján kérem a tisztelt képviselő-testületet, hogy az előterjesztést megtárgyalni, a határozat-tervezetet elfogadni szíveskedjen 1 fő érdekképviseleti fórum fenntartói tag kijelölésével.**

Tiszavasvári, 2019. november 22.

**Szőke Zoltán**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**……./2019. (……….) Kt. számú**

**határozata**

**A Kornisné Liptay Elza Szociális és Gyermekjóléti Központ érdekképviseleti fóruma fenntartói tagjának kijelöléséről**

Tiszavasvári Város Önkormányzata Képviselő-testülete a **„Kornisné Liptay Elza Szociális és Gyermekjóléti Központ érdekképviseleti fóruma fenntartói tagjának kijelöléséről”** szóló előterjesztéssel kapcsolatban az alábbi határozatot hozza:

Mint a **Kornisné Liptay Elza Szociális és Gyermekjóléti Központ** (székhely: 4440 Tiszavasvári, Vasvári Pál u. 87.) fenntartója**,** atartós bentlakásos **intézményben** az intézményi jogviszonyban állók és az ellátásra jogosultak érdekvédelmét szolgáló **fórum (érdekképviseleti fórum) tagjaként** az intézményt **fenntartó szervezet képviseletében Bakné Répási Ágnest jelöli ki.**

**Határidő:** azonnal **Felelős:** Szőke Zoltán

polgármester