**ELŐTERJESZTÉS**

**Tiszavasvári Város Önkormányzata Képviselő-testületének**

**2019. november 28-án tartandó rendes ülésére**

**Az előterjesztés tárgya**: ***„a járóbeteg szakellátás szakorvosi és nem szakorvosi óraszámainak kapacitás-átcsoportosítás kezdeményezéséről”*** szóló **179/2019. (V.30.) Kt. számú határozat ismételt módosításáról**

Melléklet: Rojkó-Med Kft. kérelme

Az előterjesztés előadója: Szőke Zoltán polgármester

Az előterjesztés témafelelőse: Petruskáné dr. Legeza Tímea aljegyző

Ügyiratszám: TPH/225/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | 4. melléklet 1.30. pont |
| Szociális és Humán Bizottság | 5. melléklet 1.11. pont |

Az ülésre meghívni javasolt szervek, személyek:

|  |  |
| --- | --- |
| dr. Rojkó László  Rojkó-Med Kft. ügyvezető | drrojkolaszlo@gmail.com |
|  |  |

Egyéb megjegyzés:

nincs……………………………………………………………………………………………………………………………………………………………………

Tiszavasvári, 2019. november 22.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu.

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez-**

***„a járóbeteg szakellátás szakorvosi és nem szakorvosi óraszámainak kapacitás-átcsoportosítás kezdeményezéséről”*** szóló **179/2019. (V.30.) Kt. számú határozat ismételt módosításáról**

**Tisztelt Képviselő-testület!**

A Képviselő-testület a **kardiológiai szakrendelés** új szakellátásként történő **bevezetése érdekében** **179/2019. (V.30.) Kt. számú határozatával kapacitás-átcsoportosítást kezdeményezett.** Fenti döntés alapján kérelmeztem az illetékes hatóságnál 4 szakorvosi és 4 nem szakorvosi óraszám átcsoportosítását kardiológia szakmára. A Nemzeti Népegészségügyi Központ 2019. szeptember 9. napján kelt határozatával a **kérelemnek megfelelően engedélyezte az átcsoportosítást.**

Tiszavasvári Város Önkormányzata Képviselő-testülete 342/2019. (IX.30.) Kt. számú határozatával – a Rojkó-Med. Kft. kérelme alapján - **2019. november 30. napjára módosította azt a határidőt**, ameddig a Rojkó-Med. Kft-nek meg kell szereznie az új kardiológiai óraszámokra vonatkozó működési engedélyt.

A **Rojkó-Med Kft. ügyvezetője** újabb kérelmében jelezte, hogy az illetékes hatóságokkal folytatott egyeztetést követően a működési engedélyezési eljárás befejezése 2019. december első napjaiban várható. Ennek oka, hogy **a működési engedély feltétele** a szükséges – jogszabályban meghatározott - tárgyi és személyi minimumfeltételek megléte. A tárgyi eszközök beszerzése a Kft. által folyamatban van, azok **megrendelése megtörtént, szállítása és beüzemelése várhatóan december 23. napjáig megtörténik.** A működési engedély kiadását követően kerülhet sor a Nemzeti Egészségbiztosítási Alapkezelővel finanszírozási szerződés megkötésére.

Fentiekre tekintettel javaslom a határidő módosítását a Kft. kérelmének megfelelően, figyelemmel arra, hogy a kardiológia szakmára a **működési engedély megszerzése a fenntartó önkormányzat és a szolgáltató közös érdeke**, és az eljárás az önkormányzat és a Rojkó-Med Kft. együttműködésén alapul.

Fentiek alapján kérem a Tisztelt Képviselő-testületet, hogy a határozati javaslatot fogadja el.

Tiszavasvári, 2019. november 22.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2019.(…...) Kt. számú**

**határozata**

***„a járóbeteg szakellátás szakorvosi és nem szakorvosi óraszámainak kapacitás-átcsoportosítás kezdeményezéséről”*** szóló **179/2019. (V.30.) Kt. számú határozat ismételt módosításáról**

Tiszavasvári Város Önkormányzata Képviselő-testülete ***„a járóbeteg szakellátás szakorvosi és nem szakorvosi óraszámainak kapacitás-átcsoportosítás kezdeményezéséről*** *szóló* ***179/2019. (V.30.) Kt. számú határozat ismételt módosításáról”*** szóló előterjesztéssel kapcsolatbanaz alábbi határozatot hozza:

1. Módosítja „a járóbeteg szakellátás szakorvosi és nem szakorvosi óraszámainak kapacitás-átcsoportosítás kezdeményezéséről” szóló **179/2019. (V.30.) Kt. számú határozat 4. pontját, az alábbiak szerint:**

„4. Amennyiben **a Rojkó-Med Kft. legkésőbb 2020. január 15. napjáig az 1. pontban foglaltak vonatkozásában nem rendelkezik véglegessé vált működési engedéllyel**, a Képviselő-testület jelen döntését **felülvizsgálja**. Felkéri a polgármestert, hogy az engedélyezési eljárás eredményéről számoljon be a Képviselő-testület részére.”

**Határidő**: 2020. január 31. **Felelős**: Szőke Zoltán polgármester”

A határozat egyéb részei változatlanul hatályban maradnak.

1. Felkéri a polgármestert, hogy a döntésről tájékoztassa a Rojkó-Med Kft. ügyvezetőjét.

**Határidő**: azonnal **Felelős**: Szőke Zoltán polgármester